text: Strømsvigt ramte Legoland - forlystelser evakueret
  17 august 2016 kl. 11.41
  Strømmen var gået i Legoland i Billund, og flere forlystelser derfor evakueret. Ingen sad dog fast, og strømmen vendte tilbage ved 14-tiden.
  Strømmen er kort før klokken 14.00 vendt tilbage i Legoland. Det var et højspændingskabel et andet sted i Billund, der var årsagen til strømsvigtet, der varede omkring en halv time, oplyser PR-koordinator i Legoland Kasper Tangsig til TV SYD.
  Omkring en tredjedel af parken var berørt af strømsvigtet, men ingen er kommet til skade.
  Strømmen i Legoland i Billund var væk fra cirka klokken 13.15 til 13.45.
  Flere forlystelser blev evakueret, men ingen sad fast, lød det.
  Strømsvigtet gjaldt massive dele af parken - blandt andet Ninjago-området.
  